"እማን እዩ፤ብዋናነት ጎቦ ዱራ ምምሕዳር ወረዳ ላዕላይ ማይጨው እዩ ዘመሓድሮ። እቲ ስግኣት ምእንታን ክንኪ ምስ ኣመሓደርቲ እቲ ወረዳ ብተደጋጋሚ ንዘራረብ ኣለና። ኣብቲ ከባቢ ኣቐዲሞም ምንባር ብዛዕባ ዝጀመሩ ሰባት እውን ከመይ እዩ ክግበር ዘለዎ ንዝብል ምስቲ ምምሕዳር ክንዘርረብ ኢና። ክሳብ ሓዲኡ ዝግበር እቶም ኣብኡ ዝነብሩ ዘለዉ ሓረስቶት እቲ ሓድጊ ናይ ባዕሎም ምዃኑ ተረዲኦም ብኸመይ ክሕብሕብዎ ከምዝግባእ እውን ግንዛበ ንኸጥርዩ ክግበር ኣለዎ። ብኸምዚ መንገዲ ዝድሕነሉ ኩነታት እንተዘይሰሪሕና እቲ ንምከሐሎም ሓወልቲታት ካበየናይ ከባቢ እዮም ተፀሪቦም መፂኦም ዝብል ቀዳማይ ብርኪ መረዳእታ ንስእን ኣለና ማለት እዩ" ብምባል ዘለዎም ስግኣት ገሊፆም። ብዛዕባ ኣብ ትግራይ ብፍላይ ድማ ኣብ ኣኽሱም ዝርከቡ ጸጋታት ቱሪዝም ንምዕቃብ ብፍላይ ንቶም ኣብ ቀልቀል ሓደጋ ዝርከቡ ድማ ንምሕዋይ ብዙሕ ዘተን ዋዕላን ይካየድ'ዩ። ኰይኑ ግና እቲ ፀገም ይቕፅል'ሎ። እቲ ኩነታት ናብ ተግባር ዝዘልቕ ስጉምቲ ይጠልብ'ሎ። ቢቢሲ ትግርኛ ምስ ዩኒቨርሲቲ ኣኽሱም ብምትሕግጋዝ ኣብ ቀረባ እዋን ኣብ ዘሰናደኦ መድረኽ፤ ጸጋታት ቱሪዝም ትግራይ ብኸመይ ይዕቀቡ ኣብ ዝብል ኣብ ኣኽሱም ሰፊሕ ዘተ ምክያዱ ይዝከር።ኣብቲ ዘተ፡ ምክትል ኣመሓዳሪ ርእሰ ኣድባራት ወገዳማት ጽዮን ኣኽሱም፥ ቦክረ ሊቃውንት ጐደፋ መርሃ፥ብዙሓት ዝተሓጐስሉን ዝተቐበልዎን ሓሳብ ኣቕሪቦም ነይሮም። "ካልኦት ኩሎም ክልላዊ ኣብያተ ዕዮ ትግራይ ኣብ ከተማ መቐለ እንተዀኑ ፀገም ኣይምነበሮን፤ ቢሮ ባህልን ቱሪዝምን ትግራይን ግና ንምንታይ እዩ ማእኸሉ ኣብ ኣኽሱም ገይሩ ብቐረባ ዘይሰርሕ?
